C 152/54
BG
Официален вестник на Европейския съюз
6.4.2022 г.
3.11.
Екосистемният подход на Европейската комисия не обхваща всички съответни равнища и аспекти.
При него ясно се подчертава значението на това развитието на прехода да се разглежда и от регионална гледна точка и да се гарантира, че предприятията — включително тези от социалната икономика — служат като основата за цялата политическа операция.
Важно е да се покаже как това се отнася към веригите за създаване на стойност и как различните елементи на отделните екосистеми съответстват на тези от различните екосистеми. 4.
Алтернативни варианти за пътища за преход, следващи цялостен подход за социално-икономическо промишлено развитие 4.1.
Въпреки че иновациите в голяма степен се свързват с новите технологии или пробиви в научните изследвания, има възможности и за използване на съществуващите компетентности като база за по-добри или нови продукти и услуги.
Новите технологии са преплетени със съществуващите традиционни технологии.
Налице са още ясни примери за тази взаимосвързаност между утвърдените традиционни начини на производство и поетапните иновации и модернизацията на отраслите: използването на нови и по-леки материали от самолетите в превозните средства, използването на по-леки автомобилни материали и прилагането на биотехнологиите в проектирането на нови медицински инструменти или услуги. 4.2.
Авангардните ИКТ инфраструктури действат като двигатели за въвеждането на нови възможности и за подпомагане на създаването на иновативни и устойчиви решения, които се вписват в съществуващите особености на регионално равнище.
Например използването на 3D принтери предоставя възможности за разработване и проектиране на даден продукт на едно място и неговото физическо предоставяне там, където е необходим на множество различни места.
Това спомага за намаляване на въздействията върху околната среда, свързани с транспортирането. 4.3.
Концепциите за социалната икономика могат да играят важна роля в социално-икономическата промяна чрез създаване на нови възможности за учене, живот и заетост, както и на алтернативни инфраструктури за услуги и подкрепа в местните общности, особено за групите в неравностойно положение и лицата в риск.
Във връзка с услугите от общ обществен интерес тези концепции имат значителен потенциал да подготвят компетентно и ефективно участниците в обществото и икономическите субекти за изискванията и последствията на иновациите и промяната, особено на регионално равнище. 4.4.
Публичните структури носят голяма отговорност за създаването на благоприятни условия за промяна и развитие, като предоставят услуги от общ интерес, които са достъпни за всички стопански субекти. 4.5.
Това е и част от напредъка, необходим при услугите от обществен интерес, като например организирането на агенции за продължаващо допълнително обучение за необходимото повишаване на квалификацията на работната сила с цел подобряване на компетентностите на работниците и оказване на помощ на предприятията да се справят с иновациите и промяната.
В резултат на това квалифицираните работници ще се свържат също и повече с региона и ще допринесат за оформянето на текущата — и екологосъобразна — структурна промяна. 4.6.
За енергоемките отрасли съществуват много споделени решения за декарбонизация и по този начин възможността за споделени инвестиции (например чист водород, повторно използване на улавянето и съхранението на въглерод).
По-голямата кръговост и промишлената симбиоза са важни аспекти в декарбонизирането на промишлеността и в подготовката за бъдеще с ефективни предприятия с голяма производителност. 5.
Значението на регионалните пазари на труда за осигуряване на достоен труд в устойчиви предприятия за производство и услуги 5.1.
Необходимо е да се разбере и използва подробен анализ на регионите, предприятията и техните икономически резултати във връзка с техните основни компетентности в отраслите и работната сила.
Това включва и инфраструктурата, местоположението, обезпечеността на ресурси, предприемаческия дух и институционалната структура.
Това е важно, с оглед на осигуряването на висококвалифицирана работна сила и за предвиждане на бъдещите потребности от умения, с цел избягване на недостига на умения (напр. на инженери). 5.2.
Сътрудничеството с университетите, включително специализираните в приложните науки, и научноизследовател­ ските организации може да бъде от основно значение при създаването на нови промишлени възможности, които могат да доведат до нови работни места в утвърдени предприятия, многонационални дружества, МСП и стартиращи предприятия. 5.3.
На равнището на човешките ресурси регионите, които лесно приемат и интегрират новопристигналите в добре функциониращи социално-икономически структури, са в благоприятна позиция. 5.4.
Регионите, в които квалифицираната работна сила е дълбоко вкоренена в социално-икономическите структури и се чувства удобно, могат също да се превърнат в дом за динамични отрасли и предприятия с висока добавена стойност въз основа на ефективни формални и неформални мрежи за компетентности.
Следователно трудът допринася съществено за определянето на иновативни промишлени компетентности на даден регион и спомага в основна степен за подкрепата на процесите на модернизация и трансформация.